《丙申正月六日舟发郡城》
清代·吴敏树

新日一湖霁，张帆始郡城。云开天色喜，风迅水邮轻。

破浪思宗子，题桥笑马卿。犹看度年乐，那免别家情。

作者简介：（1805—1873）清湖南巴陵人，字本深，号南屏。道光十二年举人，官浏阳训导。以不能行其志，自免归。论文章不依附桐城派，谓当博取之于古书，欲自归有光、欧阳修上规司马迁。所作长于叙事。亦善书法，曾国藩称其字字如履危石，落纸乃迟重绝伦。有《柈湖诗文集》。